2017. gada Noteikumi Nr.

Rīgā (prot. Nr.   .§)

**Noteikumi par tiesai sniedzamās informācijas saturu un apjomu par personu, kurai kriminālprocesā noteikts medicīniska rakstura piespiedu līdzeklis, no kura persona izvairās vai nepilda tā nosacījumus**

Izdoti saskaņā ar

Ārstniecības likuma

70.1 panta otro daļu

1. Noteikumi nosaka tiesai sniedzamās informācijas saturu un apjomu par personu, kura izvairās no tai kriminālprocesā noteikta medicīniska rakstura piespiedu līdzekļa, vai kura nosacījumus tā nepilda.

2. Ārstniecības persona, konstatējot, ka persona, kurai kriminālprocesā noteikts medicīniska rakstura piespiedu līdzeklis, izvairās no tā vai nepilda tā nosacījumus, rakstiski paziņo par to tiesai, kura pieņēmusi lēmumu par medicīniska rakstura piespiedu līdzekļa noteikšanu.

3. Paziņojums šo noteikumu 2.punktā minētajos gadījumos tiesai sniedzams:

3.1. ne vēlāk kā triju mēnešu laikā no lēmuma spēkā stāšanās dienas par piespiedu ambulatoras ārstēšanas medicīnas iestādē noteikšanu;

3.2. ne vēlāk kā viena mēneša laikā no lēmuma spēkā stāšanās dienas par piespiedu ārstēšanas vispārēja tipa psihiatriskajā slimnīcā (nodaļā) vai piespiedu ārstēšanas specializētā psihiatriskajā slimnīcā (nodaļā) ar apsardzi noteikšanu.

4. Paziņojumā jānorāda šāda informācija:

4.1. tiesa, kura pieņēmusi lēmumu par medicīniska rakstura piespiedu līdzekļa noteikšanu;

4.2. lēmuma par medicīniska rakstura piespiedu līdzekļa noteikšanu pieņemšanas datums un spēkā stāšanās datums, krimināllietas numurs un personai noteiktais medicīniska rakstura piespiedu līdzeklis;

4.3. personas, kurai kriminālprocesā noteikts medicīniska rakstura piespiedu līdzeklis, vārds, uzvārds un citi lēmumā par medicīniska rakstura piespiedu līdzekļa noteikšanu norādītie personu identificējošie dati;

4.4. lēmuma par medicīniska rakstura piespiedu līdzekļa noteikšanu izpildes pārkāpuma raksturs.

5. Paziņojumu tiesai sagatavo un nosūta, nodrošinot personas datu aizsardzību atbilstoši fizisko personu datu aizsardzību regulējošiem normatīvajiem aktiem.

6. Paziņojuma tiesai kopiju pievieno pacienta medicīniskajai dokumentācijai.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Kārlis Ketners